Újabb 180 halálos áldozata van a járványnak
Az újonnan azonosított fertőzöttek száma 1300 alatt maradt.
Keddre 1238 újabb ember szervezetében mutatták ki az új koronavírus-fertőzést, ezzel 306 368-ra emelkedett az igazolt fertőzöttek száma Magyarországon.

Az előző adatközlés óta 180 koronavírusos beteg halt meg, így a járvány áldozatainak száma 8462.

A gyógyultak hétfő óta 5714-gyel lettek többen, így a regisztrált aktív fertőzöttek száma 4656-tal, 189 230-ra csökkent.

Kórházban 7124 koronavírusos beteget ápolnak, 27-tel többet, mint az előző napon. Közülük 522-en vannak lélegeztetőgépen, a számuk 5-tel emelkedett.

A járvány kezdete óta összesen 2 528 225 koronavírusteszt készült, legutóbb 7937. A vizsgált minták 15,59 százaléka volt pozitív. Az Egészségügyi Világszervezet (WHO) ajánlása szerint akkor kapunk megbízható képet a járvány terjedéséről, ha a tesztek lefeljebb 5 százaléka pozitív. Magyarországon szeptember 9-e óta ezt az arányt csak azon a két napon értük el, amikor egyszerre adtak hozzá a számokhoz a tömeges tesztelésből származó közel 200-200 ezer tesztet.

  Beperli az NNK-t a TASZ, amiért nem adja ki a magyar járványadatokat

  Rengeteg közérdekűadat-igénylést nyújtottak be, de egyikre sem érkezett érdemi válasz.
koronavírus-járvány fertőzés COVID-19 koronavírus járványhelyzet SARS-CoV-2 halálos áldozatok